Päikesesüsteemi väikekeha
Päikesesüsteemi väikekeha on Päikesesüsteemis tiirlev taevakeha, mis ei ole planeet, kääbusplaneet või planeedi kaaslane. Rahvusvaheline Astronoomiaunioon (IAU) defineeris termini 2006. aastal. Päikesesüsteemi väikekehadeks loetakse kõik komeedid ja väikeplaneedid, mis pole kääbusplaneedid. Päikesesüsteemi väikekehad on ka asteroidid, Jupiteri troojalased, Neptuuni-tagused objektid.